NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1931/2012

**237a**

# S p o l o č n á s p r á v a

**výborov Národnej rady Slovenskej republiky o výsledku prerokovania vládneho návrhu zákona o medzinárodnej pomoci a spolupráci pri správe daní (tlač 237)** **vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 283 z 23. októbra 2012 pridelilavládny návrh zákona o medzinárodnej pomoci a spolupráci pri správe daní (tlač 237)týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona o medzinárodnej pomoci a spolupráci pri správe daní (tlač 237) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie a rozpočet (uzn. č. 110 zo dňa 15. novembra 2012)
* Ústavnoprávny výbor Národnej rady Slovenskej republiky (uzn. č. 148 zo dňa 20. novembra 2012)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy:

1. **K § 2**

V § 2 písm. a) prvom bode sa slová „na základe právne záväzných aktov Európskej únie,2)“

nahrádzajú slovami „určeným členským štátom a oznámeným Európskej komisii,“.

Poznámka pod čiarou k odkazu 2 sa vypúšťa.

Ostatné poznámky pod čiarou sa primerane prečíslujú.

Navrhovaná úprava je legislatívneho charakteru a nadväzuje na odporúčanie Kancelárie Národnej rady SR a Odboru legislatívy a aproximácie práva Národnej rady SR vyjadrené vo všeobecnej časti stanoviska k návrhu zákona.

**Výbor NR SR pre financie a rozpočet**

**Gestorský výbor odporúča schváliť.**

1. **K návrhu zákona**

V § 2 písm. i), § 4 ods. 1 a 4 a § 14 ods. 1 písm. a) sa nad slovo „colníctva“ umiestňuje odkaz na poznámku pod čiarou 5.

Pripomienka dôsledne dopĺňa odkaz na poznámku pod čiarou 5 zavedenú v súvislosti s pojmom „orgán štátnej správy v oblasti daní, poplatkov a colníctva“.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K návrhu zákona**

V § 4 ods. 3 a § 11 ods. 2 a 3sa nad slová „správca dane“ vo všetkých gramatických

tvaroch umiestňuje odkaz na poznámku pod čiarou 7.

Pripomienka dôsledne dopĺňa odkaz na poznámku pod čiarou 7 zavedenú v súvislosti s pojmom „správca dane“.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K § 4**

V § 4 ods. 3 veta za bodkočiarkou znie: „informácie týkajúce sa daní podľa § 3 správca dane7) poskytuje príslušnému orgánu Slovenskej republiky kedykoľvek aj bez žiadosti, obec ako správca dane7) poskytuje uvedené informácie na základe žiadosti.“.

Pripomienka legislatívno-technicky precizuje predmetné ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K § 4**

V § 4 ods. 4 druhej vete sa slovo „doručená“ nahrádza slovom „postúpená“.

Navrhovaná úprava nadväzuje na odporúčanie Kancelárie Národnej rady SR a Odboru legislatívy a aproximácie práva Národnej rady SR vyjadrené vo všeobecnej časti stanoviska k návrhu zákona. Navrhovanou úpravou sa zabezpečí úplná transpozícia čl. 4 ods. 7 smernice Rady 2011/16/EÚ, ktorý plynutie lehôt na vybavenie žiadosti o výmenu informácií viaže na deň postúpenia žiadosti ústrednému kontaktnému úradu, ktorým je príslušný orgán Slovenskej republiky.

**Výbor NR SR pre financie a rozpočet**

**Gestorský výbor odporúča schváliť.**

1. **K § 11**

V § 11 ods. 1 sa za slovo „zamestnancovi“ vkladá slovo „písomné“.

Legislatívno-technická pripomienka spresňuje dané ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K § 11**

V § 11 ods. 1 sa slovo „totožnosť“ nahrádza slovami „meno, priezvisko, dátum narodenia“.

Navrhovaná úprava je legislatívno-jazykového charakteru a nadväzuje na odporúčanie Kancelárie Národnej rady SR a Odboru legislatívy a aproximácie práva Národnej rady SR vyjadrené vo všeobecnej časti stanoviska k návrhu zákona.

**Výbor NR SR pre financie a rozpočet**

**Gestorský výbor odporúča schváliť.**

1. **K § 14**

V § 14 ods. 4 sa slová „na účely iné ako uvedené v odseku 1“ nahrádzajú slovami „na iný účel ako uvedený v odseku 1“ a slová „budú sprístupnené“ sa nahrádzajú slovami „bude sprístupnená“.

Legislatívno-technická a gramatická pripomienka.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K § 17**

V § 17 ods. 5 sa vypúšťajú slová „účasti na“.

Pripomienka vypúšťa nadbytočné slová.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K Prílohe**
2. V prvom bode prílohy sa za slová „Mimoriadne vydanie Ú. v. EÚ, kap. 09/zv. 01“ vkladá čiarka a slová „Ú. v. ES L 105, 23.4.1983“.
3. V druhom bode prílohy sa za slová „Mimoriadne vydanie Ú. v. EÚ, kap. 9/zv. 1“ vkladá čiarka a slová „Ú. v. EÚ L 157, 26.6.2003“.
4. V druhom bode prílohy sa slovo „a“ nahrádza čiarkou a na konci sa pripájajú slová „a smernice Rady 2006/98/ES z 20. novembra 2006 (Ú. v. EÚ L 363, 20.12.2006)“.

Legislatívno-technická pripomienka súvisiaca so zaužívaným spôsobom uvádzania citácií právne záväzných aktov Európskej únie v poznámkach pod čiarou.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7,8,9,10 hlasovať s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona o medzinárodnej pomoci a spolupráci pri správe daní (tlač 237) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona o medzinárodnej pomoci a spolupráci pri správe daní (tlač 237) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona o medzinárodnej pomoci a spolupráci pri správe daní (tlač 237a) bola schválená uznesením gestorského výboru č. 127 z 23. novembra 2012. Výbor určil poslanca **Vladislava Petráša** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 23. novembra 2012

**Daniel D u c h o ň, v.r.**

**predseda**

**Výboru NR SR pre financie a rozpočet**